CELEX: 32022R0200
Language: ro
Date: 2021-12-02 00:00:00
Title: Regulamentul delegat (UE) 2022/200 al Comisiei din 2 decembrie 2021 de modificare a Regulamentului (UE) 2019/1241 al Parlamentului European și al Consiliului în ceea ce privește anumite măsuri tehnice referitoare la dimensiunile ochiurilor de plasă și la lungimea maximă totală pentru anumite beam-traule în Marea Nordului

15.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 33/4
               
            
         REGULAMENTUL DELEGAT (UE) 2022/200 AL COMISIEI
         din 2 decembrie 2021
         de modificare a Regulamentului (UE) 2019/1241 al Parlamentului European și al Consiliului în ceea ce privește anumite măsuri tehnice referitoare la dimensiunile ochiurilor de plasă și la lungimea maximă totală pentru anumite beam-traule în Marea Nordului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 1967/2006 și (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului (1), în special articolul 15 alineatul (2),
         întrucât:
         
                     (1)
                  
                  
                     Anexa V la Regulamentul (UE) 2019/1241 prevede măsuri tehnice stabilite la nivel regional pentru Marea Nordului.
                  
               
                     (2)
                  
                  
                     Belgia, Danemarca, Germania, Franța, Țările de Jos și Suedia („Grupul de la Scheveningen”) au un interes direct în gestionarea activităților de pescuit din Marea Nordului. La 7 mai și la 21 iunie 2021, Grupul de la Scheveningen a prezentat Comisiei recomandări comune în conformitate cu articolul 18 alineatul (1) din Regulamentul (UE) nr. 1380/2013 al Parlamentului European și al Consiliului (2) și cu articolul 15 alineatul (3) din Regulamentul (UE) 2019/1241, propunând un act delegat de adoptare a anumitor modificări ale dispozițiilor actuale prevăzute în anexa V la Regulamentul (UE) 2019/1241. Ambele recomandări comune au fost trimise de Grupul de la Scheveningen Consiliului consultativ pentru stocuri pelagice (PELAC) și Consiliului consultativ pentru Marea Nordului (NSAC) spre consultare.
                  
               
                     (3)
                  
                  
                     Recomandarea comună prezentată la 7 mai 2021 a propus modificarea părții B din anexa V la Regulamentul (UE) 2019/1241 pentru a limita aplicarea derogării privind dimensiunea ochiurilor de plasă de 90 mm în Skagerrak numai la traule cu panouri; în prezent această dimensiune a ochiurilor de plasă este aplicabilă tuturor uneltelor tractate, inclusiv beam-traulelor și năvoadelor. Recomandarea propunea, de asemenea, ca derogarea privind utilizarea dimensiunii ochiurilor de plasă de 90 mm în Kattegat să fie limitată la pescuitul cu traule cu panouri sau cu năvoade.
                  
               
                     (4)
                  
                  
                     CSTEP a analizat dovezile prezentate de statele membre, a concluzionat (3) că modificarea propusă își atinge obiectivul principal de a elimina orice ambiguitate din regulamentele actuale și confirmă faptul că navele care utilizează năvoade sau beam-traule nu pot utiliza plase cu dimensiunea ochiurilor de 90 mm în Skagerrak. Modificarea propusă va oferi o protecție mai mare pentru puiet, dat fiind faptul că derogarea de 90 mm nu mai este disponibilă pentru beam-traule și năvoade în Skagerrak sau pentru beam-traule în Kattegat. Prin urmare, recomandarea comună este în conformitate cu obiectivele și țintele Regulamentului (UE) 2019/1241, astfel încât capturile de specii marine inferioare dimensiunii minime de referință pentru conservare să fie reduse cât mai mult posibil. Prin urmare, măsura propusă trebuie inclusă în Regulamentul (UE) 2019/1241.
                  
               
                     (5)
                  
                  
                     Recomandarea comună prezentată la 21 iunie 2021 a propus introducerea unei lungimi maxime totale de 24 m pentru beam-traule, menținând în același timp restricțiile mai stricte pentru beam-traule în anumite zone geografice deja stabilite în Regulamentul (UE) 2019/1241.
                  
               
                     (6)
                  
                  
                     CSTEP a analizat dovezile prezentate de statele membre și a concluzionat (4) că, fără restricția propusă de 24 m, este posibil ca pescarii să mărească lungimea traversei, ceea ce ar putea duce la un impact sporit asupra fundului mării și la perturbarea habitatului bentos. Prin urmare, CSTEP a sprijinit modificarea dispozițiilor Regulamentului (UE) 2019/1241, astfel încât lungimea maximă a traversei sau lungimea totală a traverselor măsurată ca sumă a lungimii fiecărei traverse să nu depășească 24 m. Potrivit CSTEP, această modificare va preveni o creștere a impactului negativ asupra habitatelor marine și asupra mediului, în conformitate cu obiectivele Regulamentului (UE) 2019/1241. Astfel, se vor asigura niveluri de protecție cel puțin echivalente cu cele în vigoare în prezent. Prin urmare, măsura propusă trebuie inclusă în Regulamentul (UE) 2019/1241.
                  
               
                     (7)
                  
                  
                     Având în vedere că ambele recomandări comune propun modificări ale anexei V la Regulamentul (UE) 2019/1241, prezentul regulament delegat conține prevederi privind toate măsurile recomandate de Grupul de la Scheveningen.
                  
               
                     (8)
                  
                  
                     Măsurile prevăzute în prezentul regulament aplicabile apelor Uniunii urmăresc obiectivele stabilite la articolul 494 alineatul (1) și alineatul (2) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, și țin seama de principiile menționate la articolul 494 alineatul (3) din acordul respectiv. Acestea nu aduc atingere niciunei măsuri aplicabile în apele Regatului Unit al Marii Britanii și Irlandei de Nord.
                  
               
                     (9)
                  
                  
                     Deoarece măsurile prevăzute de prezentul regulament au un impact direct asupra planificării sezonului de pescuit al navelor din Uniune și asupra activităților economice conexe, prezentul regulament trebuie să intre în vigoare imediat după publicare,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) 2019/1241 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 198, 25.7.2019, p. 105.
         
            (2)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
         
            (3)  CSTEP-21-05, p. 25.
         
            (4)  CSTEP PLEN-21-02, p. 59.
      
      
         
            ANEXĂ
            Partea B din anexa V la Regulamentul (UE) 2019/1241 se modifică după cum urmează:
            
                        1.
                     
                     
                        Titlul punctului 1 se înlocuiește cu următorul text:
                        
                                    „1.
                                 
                                 
                                    Dimensiuni de bază ale ochiurilor de plasă pentru unelte tractate (*1)
                                    
                                 
                              
                           (*1)  Atunci când se pescuiește cu beam-traule, lungimea maximă a traversei sau lungimea totală a traverselor măsurată ca sumă a lungimii fiecărei traverse nu trebuie să depășească 24 de metri sau nu poate fi extinsă până la o lungime mai mare de 24 de metri. Lungimea unei traverse este măsurată între extremitățile sale, incluzând atașamentele acesteia. Acest lucru nu aduce atingere măsurilor mai specifice stabilite în anumite zone din Marea Nordului.”"
                        
                     
                  
                        2.
                     
                     
                        Punctul 1.1 se înlocuiește cu următorul text:
                        
                                    „1.1.
                                 
                                 
                                    Fără a aduce atingere obligației de debarcare, navele utilizează o dimensiune a ochiurilor de plasă de cel puțin 120 mm sau de cel puțin 90 mm în Skagerrak atunci când pescuiesc cu traule cu panouri sau de cel puțin 90 mm în Kattegat atunci când pescuiesc cu traule cu panouri sau cu năvoade (*2)
                                        (*3).
                                 
                              
                           (*2)  Atunci când se pescuiește în subdiviziunile Skagerrak și Kattegat cu traule cu panouri cu o dimensiune a ochiurilor de plasă mai mică de 120 mm, se montează un panou superior cu ochiuri rombice cu o dimensiune a ochiurilor de plasă de cel puțin 270 mm sau un panou superior cu ochiuri pătrate cu o dimensiune a ochiurilor de plasă de cel puțin 140 mm. Ca alternativă, în subdiviziunea Kattegat se poate monta un panou cu ochiuri pătrate de cel puțin 120 mm în perioada 1 octombrie-31 decembrie."
                        
                        
                           (*3)  Atunci când se pescuiește în subdiviziunea Kattegat cu năvoade cu o dimensiune a ochiurilor de plasă mai mică de 120 mm, se montează un panou superior cu ochiuri rombice cu o dimensiune a ochiurilor de plasă de cel puțin 270 mm sau un panou superior cu ochiuri pătrate cu o dimensiune a ochiurilor de plasă de cel puțin 140 mm. Ca alternativă, se poate monta un panou cu ochiuri pătrate de cel puțin 120 mm în perioada 1 august-31 octombrie.”"
                        
                     
                  
               (*1)  Atunci când se pescuiește cu beam-traule, lungimea maximă a traversei sau lungimea totală a traverselor măsurată ca sumă a lungimii fiecărei traverse nu trebuie să depășească 24 de metri sau nu poate fi extinsă până la o lungime mai mare de 24 de metri. Lungimea unei traverse este măsurată între extremitățile sale, incluzând atașamentele acesteia. Acest lucru nu aduce atingere măsurilor mai specifice stabilite în anumite zone din Marea Nordului.”
            
               (*2)  Atunci când se pescuiește în subdiviziunile Skagerrak și Kattegat cu traule cu panouri cu o dimensiune a ochiurilor de plasă mai mică de 120 mm, se montează un panou superior cu ochiuri rombice cu o dimensiune a ochiurilor de plasă de cel puțin 270 mm sau un panou superior cu ochiuri pătrate cu o dimensiune a ochiurilor de plasă de cel puțin 140 mm. Ca alternativă, în subdiviziunea Kattegat se poate monta un panou cu ochiuri pătrate de cel puțin 120 mm în perioada 1 octombrie-31 decembrie.
            
               (*3)  Atunci când se pescuiește în subdiviziunea Kattegat cu năvoade cu o dimensiune a ochiurilor de plasă mai mică de 120 mm, se montează un panou superior cu ochiuri rombice cu o dimensiune a ochiurilor de plasă de cel puțin 270 mm sau un panou superior cu ochiuri pătrate cu o dimensiune a ochiurilor de plasă de cel puțin 140 mm. Ca alternativă, se poate monta un panou cu ochiuri pătrate de cel puțin 120 mm în perioada 1 august-31 octombrie.””